पाएं अपने शहर की ताज़ा ख़बरें और फ्री ई-पेपरडाउनलोड करें
पूर्वी सिंहभूम जिले में अब कोरोना वैक्सीन लगाने से पूर्व संबंधित व्यक्ति की कोविड जांच कराई जाएगी। स्वास्थ्य विभाग की ओर से इस प्रक्रिया की शुरुआत जमशेदपुर सदर अस्पताल से की गई है। अब जिले के अन्य टीकाकरण केंद्रों पर भी यह व्यवस्था लागू की जाएगी। दरअसल, सदर अस्पताल में वैक्सीन देने से पहले की जाने वाली जांच में हाल के दिनों में औसतन 10 लोग कोरोना पॉजिटिव पाए गए।
इन संक्रमितों में शुरुआती लक्षण नहीं मिल रहे हैं। यही कारण है कि यह पहल की गई है। एमजीएम मेडिकल कॉलेज के माइक्रोबॉयोलॉजी विभाग के डाॅ एसी अखौरी के अनुसार, कोरोना वैक्सीन देने के बाद कई लोगों के शरीर में तीन-चार दिनों तक बुखार, बदन दर्द-खांसी जैसे असर दिखते हैं। वैक्सीन लेने वाला व्यक्ति बीमार नहीं है तो जल्दी ही स्वस्थ हो जाता है।
संक्रमित को टीका देने से सेहत पर बुरा असर- डॉ. अखौरी
डाॅ. एसी अखौरी ने बताया कि संक्रमित को टीका देने से उसकी सेहत पर बुरा असर पड़ता है। वहीं संक्रमित के टीका केंद्र जाने से संक्रमण फैलने की आशंका बढ़ती है। यही कारण है कि जनहित में यह फैसला लिया गया है। अभी तक ऐसी कोई रिसर्च नहीं है जिससे संक्रमण से ठीक होने के बाद वायरस के खिलाफ शरीर में प्रतिरोधक क्षमता के स्तर के बारे में पता किया जा सके।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn